CELEX: 32019R0067
Language: ro
Date: 2019-01-16 00:00:00
Title: Regulamentul de punere în aplicare (UE) 2019/67 al Comisiei din 16 ianuarie 2019 de impunere a unor măsuri de salvgardare cu privire la importurile de orez Indica originare din Cambodgia și Myanmar/Birmania

17.1.2019   
               
               
                  RO
               
               
                  Jurnalul Oficial al Uniunii Europene
               
               
                  L 15/5
               
            
         REGULAMENTUL DE PUNERE ÎN APLICARE (UE) 2019/67 AL COMISIEI
         din 16 ianuarie 2019
         de impunere a unor măsuri de salvgardare cu privire la importurile de orez Indica originare din Cambodgia și Myanmar/Birmania
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 978/2012 al Parlamentului European și al Consiliului din 25 octombrie 2012 de aplicare a unui sistem generalizat de preferințe tarifare și de abrogare a Regulamentului (CE) nr. 732/2008 al Consiliului (1), în special articolul 26,
         întrucât:
         1.   PROCEDURA
         
         1.1.   Deschiderea procedurii
         
         
                     (1)
                  
                  
                     La 16 februarie 2018, Comisia a primit din partea Italiei o cerere în temeiul articolului 22 din Regulamentul (UE) nr. 978/2012 (denumit în continuare „Regulamentul SGP”). Cererea viza adoptarea unor măsuri de salvgardare privind orezul de tip „Indica” originar din Cambodgia și Myanmar/Birmania. Alte state membre ale Uniunii producătoare de orez, și anume Spania, Franța, Portugalia, Grecia, România, Bulgaria și Ungaria, au susținut cererea prezentată de Italia.
                  
               
                     (2)
                  
                  
                     După ce a constatat că cererea a furnizat suficiente elemente de probă care au arătat că orezul Indica originar din Myanmar/Birmania și Cambodgia a fost importat în cantități și la prețuri care au generat dificultăți grave industriei din Uniune, la 16 martie 2018 Comisia a publicat, după informarea statelor membre, un aviz de inițiere a unei anchete de salvgardare (2).
                  
               
                     (3)
                  
                  
                     În vederea obținerii informațiilor necesare pentru a efectua o evaluare aprofundată, Comisia a informat producătorii cunoscuți (denumiți în continuare „morari”) de produse similare sau direct concurente din Uniune și asociația acestora, precum și morarii exportatori cunoscuți și federațiile acestora, inclusiv guvernele acestora, și i-a invitat să participe la anchetă.
                  
               1.2.   Eșantionarea
         
         
                     (4)
                  
                  
                     Având în vedere numărul mare de producători din Uniune, de morari exportatori și de importatori implicați în această procedură și pentru a finaliza ancheta în termenele stabilite, Comisia a hotărât să limiteze ancheta la un număr rezonabil de morari individuali din Uniune. În conformitate cu articolul 11 alineatul (6) din Regulamentul delegat (UE) nr. 1083/2013 al Comisiei (3), Comisia și-a bazat ancheta pe selectarea unui eșantion reprezentativ.
                  
               
                     (5)
                  
                  
                     În avizul său de inițiere, Comisia a declarat că selectase în mod provizoriu un eșantion de morari din Uniune pe baza celor mai mari volume reprezentative de producție a produsului similar, asigurând în același timp o repartizare geografică. Deși orezul este cultivat în opt state membre, producția este concentrată preponderent în Italia și Spania: aceste două țări reprezintă 80 % din producția totală de orez din Uniune (aproximativ 50 % în Italia și 30 % în Spania) și sunt astfel reprezentative pentru industria din Uniune. Pe această bază, Comisia a considerat că este justificată trimiterea chestionarelor unui număr de trei morari din Italia și unui morar din Spania.
                  
               
                     (6)
                  
                  
                     Reprezentativitatea eșantionului a fost pusă la îndoială de către una dintre părți. Aceasta a solicitat Comisiei să confirme cantitatea de producție pe care morarii incluși în eșantion o reprezentau în raport cu producția totală a Uniunii și modul în care situația lor a evoluat în comparație cu industria din Uniune. Astfel cum se explică în considerentul 5, selectarea eșantionului s-a bazat pe cel mai mare volum reprezentativ de producție care ar putea fi examinat în mod rezonabil în perioada de timp disponibilă. Cei trei morari din Italia incluși în eșantion au reprezentat 50 % din producția italiană în cursul anului de comercializare 2016/2017, iar morarul din Spania inclus în eșantion a reprezentat 17 % din producția spaniolă în același an. Împreună, morarii incluși în eșantion au reprezentat 26 % din producția totală a Uniunii. În plus, pe parcursul perioadei anchetate, și anume de la 1 septembrie 2012 până la 31 august 2017, producția societăților incluse în eșantion a evoluat într-un mod similar cu producția întregii industrii. Producția a scăzut cu 36 % pentru producătorii incluși în eșantion și cu 38 % pentru întreaga industrie din Uniune. Aceasta întărește concluzia că eșantionul este într-adevăr reprezentativ.
                  
               
                     (7)
                  
                  
                     De asemenea, au fost trimise chestionare unor cultivatori (denumiți în continuare „fermieri”), dar având în vedere nivelul ridicat de fragmentare a sectorului (aproximativ 4 000), acesta oferă doar o imagine foarte limitată a situației (4).
                  
               
                     (8)
                  
                  
                     În ceea ce privește selectarea exportatorilor, Comisia a primit în total 13 răspunsuri la exercițiul de eșantionare de la morarii exportatori din Cambodgia și 15 răspunsuri de la morarii exportatori din Myanmar/Birmania. Prin urmare, a fost necesară eșantionarea și toate părțile au fost informate în consecință. Pe baza informațiilor primite de la morarii exportatori, Comisia a selectat inițial un eșantion de trei exportatori din Cambodgia și trei exportatori din Myanmar/Birmania. Aceștia au fost selectați pe baza celui mai mare volum de exporturi către Uniune. Cu toate acestea, în urma unei evaluări suplimentare și a observațiilor primite din partea Federației Cambodgiene a Orezului, doi exportatori din Cambodgia nu au fost în măsură să coopereze și, prin urmare, au fost înlocuiți. Doar o singură societate a răspuns în final chestionarului. În ceea ce privește Myanmar/Birmania, toate cele trei societăți selectate au răspuns în final chestionarului.
                  
               
                     (9)
                  
                  
                     Ca reacție la avizul de inițiere, s-au manifestat patru importatori neafiliați. Ținând cont de numărul limitat de importatori care au cooperat, s-a considerat că eșantionarea nu era necesară. Comisia a trimis chestionare tuturor celor patru societăți, care însă nu au oferit toate un răspuns complet.
                  
               1.3.   Vizite de verificare
         
         
                     (10)
                  
                  
                     Comisia a căutat și a verificat toate informațiile considerate necesare pentru anchetele sale. În conformitate cu articolul 12 din Regulamentul delegat (UE) nr. 1083/2013, au fost efectuate vizite de verificare la sediile următoarelor societăți:
                     
                                 (a)
                              
                              
                                 Morari:
                                 
                                             —
                                          
                                          
                                             Riso Scotti S.p.a. și societatea afiliată (Riso Scotti Danubio), Italia;
                                          
                                       
                                             —
                                          
                                          
                                             Curti S.r.l. și societatea afiliată (Riso Ticino Soc. Coop.), Italia;
                                          
                                       
                                             —
                                          
                                          
                                             Riso Viazzo S.r.l., Italia;
                                          
                                       
                                             —
                                          
                                          
                                             Herba Ricemills S.L., Spania.
                                          
                                       
                           
                                 (b)
                              
                              
                                 Asociații:
                                 
                                             —
                                          
                                          
                                             Ente Nazionale Risi (Enterisi), Italia.
                                          
                                       
                           
               1.4.   Perioada de anchetă
         
         
                     (11)
                  
                  
                     Ancheta a vizat ultimii cinci ani de comercializare, și anume perioada cuprinsă între 1 septembrie 2012 și 31 august 2017 (denumită în continuare „perioada de anchetă”).
                  
               1.5.   Comunicarea constatărilor
         
         
                     (12)
                  
                  
                     În urma comunicării constatărilor, Comisia a primit opt observații, inclusiv observații din partea Italiei și a Spaniei. De asemenea, Comisia a primit observații din partea a trei societăți și a unei asociații care nu erau părți interesate. Chiar dacă aceste părți nu erau înregistrate ca părți interesate, observațiile lor au fost luate în considerare în mare măsură și au fost abordate în concluziile Comisiei, întrucât acestea corespundeau în cea mai mare parte cu observațiile formulate de părțile interesate înregistrate.
                  
               2.   PRODUSUL ÎN CAUZĂ ȘI PRODUSUL SIMILAR SAU DIRECT CONCURENT
         
         2.1.   Produsul în cauză
         
         
                     (13)
                  
                  
                     „Produsul în cauză” este orezul Indica semialbit sau albit originar din Cambodgia și Myanmar/Birmania care beneficiază de o scutire de taxe vamale în temeiul Regulamentului SGP, încadrat în prezent la codurile NC 1006 30 27, 1006 30 48, 1006 30 67 și 1006 30 98.
                  
               
                     (14)
                  
                  
                     Produsul în cauză este importat în Uniune fie în vrac, pentru prelucrare ulterioară (albire, curățare și ambalare), fie în saci mici de până la 5 kg sau între 5 kg și 20 kg, care pot fi vânduți direct de către comercianții cu amănuntul, fără o prelucrare ulterioară.
                  
               2.2.   Produsul similar sau direct concurent
         
         
                     (15)
                  
                  
                     Indica și Japonica sunt cele două tipuri principale de orez. Primul tip este orez cu bobul lung care nu se lipește după preparare. Al doilea tip, Japonica, este un tip de orez cu bob mai rotund. Boabele de orez se lipesc și acest tip de orez se folosește pentru feluri de mâncare precum paella sau risotto.
                  
               
                     (16)
                  
                  
                     Atunci când este recoltat, orezul are o coajă și este denumit „orez nedecorticat”. După recoltare, orezul trece printr-o serie de procese de albire. „Orezul decorticat” este orezul de pe care s-a îndepărtat coaja. Pentru obținerea „orezului semialbit” sau a „orezului albit” este necesară o albire suplimentară.
                  
               
                     (17)
                  
                  
                     În cadrul acestei evaluări, Comisia a stabilit că orezul Indica albit sau semialbit produs în Uniune este similar sau direct concurent cu produsul în cauză.
                  
               
                     (18)
                  
                  
                     Atât orezul Indica albit și semialbit produs în Uniune, cât și cel importat au într-adevăr aceleași caracteristici fizice, tehnice și chimice de bază. Aceste produse au aceleași utilizări și sunt vândute prin canale de vânzare similare sau identice, aceluiași tip de clienți. Acești clienți sunt fie comercianți cu amănuntul, fie prelucrători din Uniune.
                  
               2.3.   Observațiile părților
         
         
                     (19)
                  
                  
                     În urma comunicării constatărilor, mai multe părți interesate (5) au susținut că orezul Indica aromat ar trebui să fie exclus din domeniul de aplicare al anchetei, deoarece acesta are caracteristici diferite față de alte tipuri de orez Indica și nu concurează cu orezul produs în Uniune. De asemenea, părțile respective au susținut că, începând cu anul 2017, orezul aromat este încadrat la un alt cod NC, ceea ce ar consolida concluziile potrivit cărora acest tip de orez este diferit de celelalte.
                  
               
                     (20)
                  
                  
                     În primul rând și astfel cum au confirmat diferite părți interesate, orezul Indica acoperă o gamă largă de tipuri și soiuri de orez specifice, inclusiv orezul parfumat sau aromat. Chiar dacă există mici diferențe între toate aceste tipuri, de exemplu gustul și structura, toate au totuși aceleași caracteristici fizice, tehnice și chimice de bază.
                  
               
                     (21)
                  
                  
                     În plus, toate aceste tipuri diferite servesc aceleiași utilizări finale, sunt albite de aceiași morari, sunt vândute prin aceleași canale comerciale și concurează între ele. Faptul că din anul 2017 există un cod NC specific pentru orezul aromat nu este relevant deoarece, astfel cum se menționează în avizul de inițiere, codurile NC sunt furnizate doar cu titlu informativ și nu constituie un factor decisiv pentru definirea unui produs în cadrul unei anchete în domeniul apărării comerciale. Prin urmare, argumentele au fost respinse.
                  
               3.   EXISTENȚA UNOR DIFICULTĂȚI GRAVE
         
         3.1.   Definiția industriei din Uniune
         
         
                     (22)
                  
                  
                     Conform Regulamentului SGP, industria relevantă ar trebui să fie formată din morari care produc produse similare sau direct concurente. În acest caz, Comisia consideră că industria din Uniune este compusă din morarii de orez. Morarii de orez prelucrează orez cultivat/produs în Uniune care concurează direct cu orezul Indica albit sau semialbit exportat din Myanmar/Birmania sau Cambodgia.
                  
               
                     (23)
                  
                  
                     În cererea sa, Italia a susținut că, având în vedere strânsa interdependență dintre fermieri și morari, ar trebui să se examineze atât morarii, cât și fermierii pentru evaluarea prejudiciului. Chiar dacă situația fermierilor poate fi puternic afectată, de asemenea, de importurile de orez din Cambodgia și Myanmar/Birmania, aceștia ar trebui să fie considerați mai degrabă furnizori de materii prime, nu morari care produc produse similare sau direct concurente.
                  
               3.2.   Consumul din Uniune
         
         
                     (24)
                  
                  
                     Consumul de orez Indica în Uniune a fost stabilit pe baza datelor colectate de Comisie de la statele membre și a statisticilor de import disponibile prin intermediul Eurostat (6).
                  
               
                     (25)
                  
                  
                     Consumul din Uniune a evoluat după cum urmează:
                     
                                  
                              
                              
                                 2012/2013
                              
                              
                                 2013/2014
                              
                              
                                 2014/2015
                              
                              
                                 2015/2016
                              
                              
                                 2016/2017
                              
                           
                                 Consumul total al Uniunii (în tone)
                              
                              
                                 1 061 793 
                              
                              
                                 1 146 701 
                              
                              
                                 1 090 662 
                              
                              
                                 1 040 969 
                              
                              
                                 993 184 
                              
                           
                                 
                                    Indice (2012/13 = 100)
                                 
                              
                              
                                 
                                    100
                                 
                              
                              
                                 
                                    108
                                 
                              
                              
                                 
                                    103
                                 
                              
                              
                                 
                                    98
                                 
                              
                              
                                 
                                    94
                                 
                              
                           
                                 
                                    Sursă: Datele compilate de Comisie pe baza datelor primite de la statele membre și Eurostat – echivalent orez Indica albit.
                              
                           
               
                     (26)
                  
                  
                     Consumul de orez Indica în Uniune a scăzut cu 6 % în cursul perioadei de anchetă. Cel mai mare consum a fost atins în 2013/2014 (+ 8 %), iar acesta a coincis cu o creștere importantă a importurilor de orez Indica din Cambodgia și Myanmar/Birmania, ceea ce a condus la o saturație a pieței. În următorii ani de comercializare, consumul a înregistrat o tendință descendentă.
                  
               3.3.   Evoluția importurilor
         
         
                     (27)
                  
                  
                     Importurile în Uniune din Cambodgia și Myanmar/Birmania ale produsului în cauză au evoluat după cum urmează:
                     
                                  
                              
                              
                                  
                              
                              
                                 2012/2013
                              
                              
                                 2013/2014
                              
                              
                                 2014/2015
                              
                              
                                 2015/2016
                              
                              
                                 2016/2017
                              
                           
                                 Cambodgia
                              
                              
                                 tone
                              
                              
                                 163 337 
                              
                              
                                 228 878 
                              
                              
                                 251 666 
                              
                              
                                 299 740 
                              
                              
                                 249 320 
                              
                           
                                 
                                    indice
                                 
                              
                              
                                 
                                    100
                                 
                              
                              
                                 
                                    140
                                 
                              
                              
                                 
                                    154
                                 
                              
                              
                                 
                                    184
                                 
                              
                              
                                 
                                    153
                                 
                              
                           
                                 Myanmar
                              
                              
                                 tone
                              
                              
                                 2 075 
                              
                              
                                 28 856 
                              
                              
                                 52 680 
                              
                              
                                 36 088 
                              
                              
                                 62 683 
                              
                           
                                 
                                    indice
                                 
                              
                              
                                 
                                    100
                                 
                              
                              
                                 
                                    1 391 
                                 
                              
                              
                                 
                                    2 539 
                                 
                              
                              
                                 
                                    1 739 
                                 
                              
                              
                                 
                                    3 021 
                                 
                              
                           
                                 Total
                              
                              
                                 tone
                              
                              
                                 165 412 
                              
                              
                                 257 734 
                              
                              
                                 304 346 
                              
                              
                                 335 828 
                              
                              
                                 312 003 
                              
                           
                                 
                                    indice
                                 
                              
                              
                                 
                                    100
                                 
                              
                              
                                 
                                    156
                                 
                              
                              
                                 
                                    184
                                 
                              
                              
                                 
                                    203
                                 
                              
                              
                                 
                                    189
                                 
                              
                           
                                 
                                    Sursă: Statisticile Eurostat (orez semialbit transformat în echivalent orez albit și date compilate de Comisie pe baza datelor primite de la statele membre). [În scopul convertirii cantităților aferente diferitelor etape de prelucrare a orezului (nedecorticat, decorticat, semialbit sau albit), Comisia a stabilit rata de conversie în Regulamentul (CE) nr. 1312/2008 al Comisiei din 19 decembrie 2008 de stabilire a ratelor de conversie, a costurilor de prelucrare și a valorii subproduselor aferente diferitelor etape de transformare a orezului (JO L 344, 20.12.2008, p. 56). De exemplu, rata de conversie dintre orezul Indica decorticat și orezul Indica albit este de 0,69. Aceasta se aplică atât importurilor, cât și orezului produs în Uniune.]
                              
                           
               
                     (28)
                  
                  
                     Volumele importurilor din Cambodgia au crescut de la 163 000 de tone la 249 000 de tone. Acestea au crescut semnificativ până în 2015/2016 și ulterior au scăzut ușor, ceea ce a coincis cu o scădere a consumului în 2016/2017. În pofida scăderii, importurile au rămas cu 50 % mai mari decât în 2012/2013. La sfârșitul perioadei de anchetă, Cambodgia reprezenta 25 % din totalul importurilor.
                  
               
                     (29)
                  
                  
                     În ceea ce privește importurile din Myanmar/Birmania, acestea au crescut, de asemenea, remarcabil în cursul perioadei de anchetă, de la 2 000 de tone la 62 000 de tone. Totuși, acestea au rămas la un nivel inferior în comparație cu cele din Cambodgia. Importurile din Myanmar/Birmania au reprezentat 6,3 % din totalul importurilor de orez în Uniune la sfârșitul perioadei de anchetă (a se vedea tabelul privind cota de piață de mai jos).
                  
               
                     (30)
                  
                  
                     În ceea ce privește cotele de piață, importurile au evoluat în consecință:
                     
                                  
                              
                              
                                 2012/2013
                              
                              
                                 2013/2014
                              
                              
                                 2014/2015
                              
                              
                                 2015/2016
                              
                              
                                 2016/2017
                              
                           
                                 Cota de piață a Cambodgiei (%)
                              
                              
                                 15,4
                              
                              
                                 20,0
                              
                              
                                 23,1
                              
                              
                                 28,8
                              
                              
                                 25,1
                              
                           
                                 Cota de piață a Myanmar/Birmania (%)
                              
                              
                                 0,2
                              
                              
                                 2,5
                              
                              
                                 4,8
                              
                              
                                 3,5
                              
                              
                                 6,3
                              
                           
                                 Total
                              
                              
                                 15,6
                              
                              
                                 22,5
                              
                              
                                 27,9
                              
                              
                                 32,3
                              
                              
                                 31,4
                              
                           
                                 
                                    Sursă: Eurostat și datele compilate de Comisie pe baza datelor primite de la statele membre în echivalent orez albit.
                              
                           
               
                     (31)
                  
                  
                     Cambodgia și-a mărit semnificativ cota de piață de la 15,4 % la 25,1 %, în timp ce cota de piață a Myanmar/Birmania a crescut de la 0,2 % la 6,3 %.
                  
               
                     (32)
                  
                  
                     Evoluția prețurilor a urmat tendințele următoare:
                     
                                  
                              
                              
                                 2012/2013
                              
                              
                                 2013/2014
                              
                              
                                 2014/2015
                              
                              
                                 2015/2016
                              
                              
                                 2016/2017
                              
                           
                                 Prețul de import din Cambodgia (EUR/tonă)
                              
                              
                                 588,4
                              
                              
                                 512,8
                              
                              
                                 562,6
                              
                              
                                 547,4
                              
                              
                                 552,2
                              
                           
                                 
                                    Indice (2012/13 = 100)
                                 
                              
                              
                                 
                                    100
                                 
                              
                              
                                 
                                    87
                                 
                              
                              
                                 
                                    96
                                 
                              
                              
                                 
                                    93
                                 
                              
                              
                                 
                                    94
                                 
                              
                           
                                 Prețul de import din Myanmar/Birmania (EUR/tonă)
                              
                              
                                 420,0
                              
                              
                                 366,5
                              
                              
                                 414,7
                              
                              
                                 410,1
                              
                              
                                 405,4
                              
                           
                                 
                                    Indice (2012/13 = 100)
                                 
                              
                              
                                 
                                    100
                                 
                              
                              
                                 
                                    87
                                 
                              
                              
                                 
                                    99
                                 
                              
                              
                                 
                                    98
                                 
                              
                              
                                 
                                    97
                                 
                              
                           
                                 Medie ponderată
                              
                              
                                 586,3
                              
                              
                                 496,2
                              
                              
                                 536,7
                              
                              
                                 532,6
                              
                              
                                 523,1
                              
                           
                                 
                                    Indice (2012/13 = 100)
                                 
                              
                              
                                 
                                    100
                                 
                              
                              
                                 
                                    85
                                 
                              
                              
                                 
                                    92
                                 
                              
                              
                                 
                                    91
                                 
                              
                              
                                 
                                    89
                                 
                              
                           
                                 
                                    Sursă: Eurostat.
                              
                           
               
                     (33)
                  
                  
                     În ansamblu, prețurile de import din Cambodgia au scăzut cu 6 %, în timp ce prețul de import din Myanmar/Birmania a scăzut cu 3 %. În pofida scăderii limitate a prețurilor importurilor din Cambodgia și Myanmar/Birmania, pe baza unei comparații între prețul mediu de import și prețurile unitare de vânzare ale industriei din Uniune (a se vedea considerentul 64), s-a constatat că prețurile importurilor din Cambodgia și Myanmar/Birmania (pe baza datelor Eurostat) au subcotat semnificativ prețurile Uniunii cu 22 % și, respectiv, 43 %.
                  
               
                     (34)
                  
                  
                     În urma comunicării constatărilor, Ministerul Comerțului din Cambodgia (denumit în continuare „Cambodgia”) a pus sub semnul întrebării metodologia utilizată de Comisie pentru calcularea marjelor de subcotare. Acesta a susținut că nu au fost adăugate costurile ulterioare importului pentru a calcula prețul de export din Cambodgia și că analiza subcotării prețurilor s-a bazat pe o comparație între prețurile medii, fără a lua în considerare diferitele niveluri ale comerțului. De asemenea, Cambodgia a pus sub semnul întrebării faptul dacă datele furnizate de exportatorii cooperanți au fost utilizate pentru determinarea prejudiciului.
                  
               
                     (35)
                  
                  
                     Având în vedere argumentele primite după comunicarea constatărilor, Comisia a decis să își revizuiască calculele de subcotare, pentru a include costurile ulterioare importului sau de transport relevante, în scopul de a reflecta diferențele de nivel comercial care afectează comparabilitatea prețurilor și pentru a utiliza, în măsura posibilului, datele furnizate de exportatorii cooperanți.
                  
               
                     (36)
                  
                  
                     Pentru a asigura o comparație echitabilă, Comisia a decis să adapteze prețurile de import conform afirmațiilor din partea Cambodgiei, luând în considerare costurile ulterioare importului. În același timp, Comisia a considerat că prețurile industriei din Uniune ar trebui ajustate, de asemenea, pentru a ține seama de costurile de transport ale orezului din Europa de Sud (Italia și Spania, în acest caz) în nordul Europei, având în vedere că concurența pentru orezul Indica semialbit și albit are loc preponderent în nordul Europei. Pe baza informațiilor disponibile (date obținute în cadrul unei anchete anterioare privind un alt produs alimentar, și anume mandarinele Satsuma), Comisia a estimat costurile ulterioare importului la aproximativ 2 % din prețul de import, iar costurile de transport în Uniune sunt estimate la 49 EUR/tonă, pe baza informațiilor incluse în cerere și verificate în timpul anchetei la fața locului.
                  
               
                     (37)
                  
                  
                     În plus, pentru a reflecta diferențele de nivel comercial, Comisia a efectuat comparația prețurilor între vânzările de orez albit în vrac și vânzările sub formă de pachete mici. Trebuie remarcat faptul că, pe baza statisticilor derivate din codurile NC, în timp ce Cambodgia exportă orez în vrac și în pachete mici, Myanmar/Birmania exportă aproape exclusiv orez în vrac.
                  
               
                     (38)
                  
                  
                     În sfârșit, s-a decis stabilirea prețului de export pe baza răspunsurilor la chestionar primite de la producătorii-exportatori. În cazul Cambodgiei, întrucât un singur exportator cambodgian a răspuns la chestionar, exercițiul de eșantionare a eșuat. Întrucât exportatorul care a cooperat reprezintă doar o foarte mică parte a importurilor din Cambodgia, Comisia a trebuit să utilizeze cele mai bune date disponibile, în temeiul articolului 13 din Regulamentul delegat (UE) nr. 1083/2013. Astfel, în cazul Cambodgiei, au fost utilizate prețurile Eurostat. Pentru Myanmar/Birmania au fost utilizate prețurile din răspunsurile la chestionar.
                  
               
                     (39)
                  
                  
                     Pe baza celor de mai sus, Comisia a ajuns la concluzia că subcotarea prețurilor pentru vânzările în vrac este de 13 % pentru Cambodgia și de 43 % pentru Myanmar/Birmania. În ceea ce privește compararea prețurilor pentru orezul ambalat, subcotarea prețurilor constatată a fost de 14 % pentru Cambodgia.
                  
               
                     (40)
                  
                  
                     Astfel, această diferență de preț între orezul importat și cel produs în Uniune este semnificativă, în special atunci când se ia în considerare faptul că orezul este în general un produs sensibil la preț. În general, consumatorii nu fac nicio distincție între diferitele origini.
                  
               
                     (41)
                  
                  
                     De asemenea, Cambodgia a susținut că determinarea de către Comisie a dificultăților grave s-a bazat pe o evaluare cumulată a efectului de volum și de preț al importului de orez din Cambodgia și din Myanmar/Birmania. Această afirmație este însă respinsă, deoarece analiza de mai sus distinge în mod clar între situația referitoare la Cambodgia și cea referitoare la Myanmar/Birmania.
                  
               
                     (42)
                  
                  
                     În concluzie, importurile din Cambodgia și Myanmar/Birmania au crescut în mod substanțial atât în termeni absoluți, cât și în ceea ce privește cota de piață în cursul perioadei de anchetă. Chiar dacă volumul combinat al importurilor a scăzut ușor în 2016/2017, acesta a rămas per total mult mai mare decât la începutul perioadei de anchetă. În plus, prețul de import mediu ponderat combinat al ambelor țări a scăzut în cursul perioadei de anchetă și a subcotat în mod semnificativ prețurile Uniunii.
                  
               3.4.   Situația economică a industriei din Uniune
         
         3.4.1.   Observații generale
         
         
                     (43)
                  
                  
                     În temeiul articolului 23 din Regulamentul SGP, ar trebui să se considere că există dificultăți grave în cazul în care morarii din Uniune suferă o deteriorare a situației lor economice și/sau financiare. La examinarea existenței unei asemenea deteriorări, Comisia ar trebui să țină seama de factorii enumerați la articolul 23, în ceea ce privește morarii din Uniune, în cazul în care astfel de informații sunt disponibile.
                  
               
                     (44)
                  
                  
                     Astfel cum se menționează în considerentul 5, Comisia a utilizat eșantionarea pentru a determina dificultățile grave suferite de industria din Uniune. În scopul determinării prejudiciului, Comisia a făcut distincția între indicatorii de prejudiciu macroeconomici și cei microeconomici.
                  
               
                     (45)
                  
                  
                     Comisia a evaluat indicatorii macroeconomici (cota de piață, producția și stocurile – importurile sunt analizate mai sus) pe baza datelor generale de pe piață colectate lunar referitoare la producția de orez convertită în echivalent orez albit. Ca urmare a faptului că nu sunt disponibile date fiabile privind falimentul și ocuparea forței de muncă pentru industria din Uniune, acestea nu au putut fi incluse în analiză.
                  
               
                     (46)
                  
                  
                     Comisia a evaluat indicatorii microeconomici (prețurile și rentabilitatea) pe baza datelor verificate la nivelul eșantionului. În absența datelor la nivel macro, capacitatea de producție a fost analizată, de asemenea, la nivelul eșantionului.
                  
               3.4.2.   Indicatori macroeconomici
         
         
                     (47)
                  
                  
                     În cursul perioadei de anchetă, cota de piață a industriei din Uniune a evoluat după cum urmează:
                     
                                  
                              
                              
                                 2012/2013
                              
                              
                                 2013/2014
                              
                              
                                 2014/2015
                              
                              
                                 2015/2016
                              
                              
                                 2016/2017
                              
                           
                                 Cote de piață (%)
                              
                              
                                 61,4
                              
                              
                                 54,8
                              
                              
                                 46,7
                              
                              
                                 40,5
                              
                              
                                 39,3
                              
                           
                                 
                                    Indice (2012/13 = 100)
                                 
                              
                              
                                 
                                    100
                                 
                              
                              
                                 
                                    101
                                 
                              
                              
                                 
                                    80
                                 
                              
                              
                                 
                                    66
                                 
                              
                              
                                 
                                    62
                                 
                              
                           
                                 
                                    Sursă: Datele compilate de Comisie pe baza datelor primite de la statele membre.
                              
                           
               
                     (48)
                  
                  
                     De asemenea, cotele de piață au scăzut semnificativ de la 61 % la 39 %, și anume o scădere cu mai mult de 20 %.
                  
               
                     (49)
                  
                  
                     Producția de orez Indica de către industria din Uniune a urmat, de asemenea, o tendință descrescătoare semnificativă în cursul perioadei de anchetă:
                     
                                  
                              
                              
                                 2012/2013
                              
                              
                                 2013/2014
                              
                              
                                 2014/2015
                              
                              
                                 2015/2016
                              
                              
                                 2016/2017
                              
                           
                                 Volumul producției (tone)
                              
                              
                                 685 183 
                              
                              
                                 692 740 
                              
                              
                                 547 908 
                              
                              
                                 449 313 
                              
                              
                                 423 962 
                              
                           
                                 
                                    Indice (2012/13 = 100)
                                 
                              
                              
                                 
                                    100
                                 
                              
                              
                                 
                                    101
                                 
                              
                              
                                 
                                    80
                                 
                              
                              
                                 
                                    66
                                 
                              
                              
                                 
                                    62
                                 
                              
                           
                                 
                                    Sursă: Datele compilate de Comisie pe baza datelor primite de la statele membre.
                              
                           
               
                     (50)
                  
                  
                     Producția a scăzut cu aproape 40 %, de la 685 000 de tone la 424 000 de tone.
                  
               
                     (51)
                  
                  
                     Stocurile de orez albit din Uniune au crescut cu 4 % în cursul perioadei de anchetă, de la 255 000 de tone la 265 000 de tone. Acestea au crescut mai întâi în mod semnificativ cu 11 %, iar ulterior au scăzut ușor.
                  
               
                     (52)
                  
                  
                     Cambodgia a afirmat, în urma comunicării constatărilor, că datele privind producția din Uniune sunt eronate, dat fiind faptul că datele privind producția din Uniune minus datele privind vânzările nu se potrivesc cu stocul final menționat mai jos. Într-adevăr, Comisia a furnizat doar un calcul parțial, întrucât datele nu reflectă stocul inițial, utilizarea orezului ca semințe etc. Cu toate acestea, calculul este conform cu calculul bilanțului care este utilizat de Comisie (a se vedea considerentul 24).
                     
                                  
                              
                              
                                 2012/2013
                              
                              
                                 2013/2014
                              
                              
                                 2014/2015
                              
                              
                                 2015/2016
                              
                              
                                 2016/2017
                              
                           
                                 Stocuri finale (tone)
                              
                              
                                 255 301 
                              
                              
                                 280 507 
                              
                              
                                 283 126 
                              
                              
                                 272 136 
                              
                              
                                 264 766 
                              
                           
                                 
                                    Indice (2012/13 = 100)
                                 
                              
                              
                                 
                                    100
                                 
                              
                              
                                 
                                    110
                                 
                              
                              
                                 
                                    111
                                 
                              
                              
                                 
                                    107
                                 
                              
                              
                                 
                                    104
                                 
                              
                           
                                 
                                    Sursă: Datele compilate de Comisie pe baza datelor primite de la statele membre.
                              
                           
               
                     (53)
                  
                  
                     În absența datelor privind capacitatea de producție la nivel macro, Comisia a examinat aceste date la nivelul eșantionului. Suprafața dedicată cultivării orezului Indica în Uniune oferă totuși o indicație destul de bună cu privire la orezul Indica disponibil pentru morari și, prin urmare, la potențialul acestora de utilizare a capacității. Această suprafață a înregistrat, în general, o scădere de 37 % în cursul perioadei de anchetă și a evoluat după cum urmează:
                     
                                  
                              
                              
                                 2012/2013
                              
                              
                                 2013/2014
                              
                              
                                 2014/2015
                              
                              
                                 2015/2016
                              
                              
                                 2016/2017
                              
                           
                                 Suprafața (hectare)
                              
                              
                                 145 781 
                              
                              
                                 145 783 
                              
                              
                                 124 270 
                              
                              
                                 101 865 
                              
                              
                                 91 685 
                              
                           
                                 
                                    Indice (2012/13 = 100)
                                 
                              
                              
                                 
                                    100
                                 
                              
                              
                                 
                                    100
                                 
                              
                              
                                 
                                    85
                                 
                              
                              
                                 
                                    70
                                 
                              
                              
                                 
                                    63
                                 
                              
                           
                                 
                                    Sursă: Datele compilate de Comisie pe baza datelor primite de la statele membre.
                              
                           
               3.4.3.   Indicatori microeconomici
         
         
                     (54)
                  
                  
                     Pe baza răspunsurilor la chestionar primite de la morarii din Uniune, prețurile și rentabilitatea au evoluat după cum urmează:
                     
                                  
                              
                              
                                 2012/2013
                              
                              
                                 2013/2014
                              
                              
                                 2014/2015
                              
                              
                                 2015/2016
                              
                              
                                 2016/2017
                              
                           
                                 Preț (EUR/tonă)
                              
                              
                                 667,3
                              
                              
                                 649,5
                              
                              
                                 693,3
                              
                              
                                 728,3
                              
                              
                                 711,5
                              
                           
                                 
                                    Indice (2012/13 = 100)
                                 
                              
                              
                                 
                                    100
                                 
                              
                              
                                 
                                    97
                                 
                              
                              
                                 
                                    104
                                 
                              
                              
                                 
                                    109
                                 
                              
                              
                                 
                                    107
                                 
                              
                           
                                 Rentabilitatea (%)
                              
                              
                                 1,4
                              
                              
                                 0,1
                              
                              
                                 1,5
                              
                              
                                 4,3
                              
                              
                                 1,2
                              
                           
                                 
                                    Indice (2012/13 = 100)
                                 
                              
                              
                                 
                                    100
                                 
                              
                              
                                 
                                    8
                                 
                              
                              
                                 
                                    107
                                 
                              
                              
                                 
                                    312
                                 
                              
                              
                                 
                                    88
                                 
                              
                           
                                 
                                    Sursă: Răspunsuri la chestionar. (Datele furnizate de morari se bazează pe ani calendaristici, nu pe ani de comercializare. Având în vedere faptul că există o suprapunere semnificativă între aceste perioade, tendințele rămân totuși reprezentative pentru perioada de anchetă.)
                              
                           
               
                     (55)
                  
                  
                     Prețurile unitare ale morarilor incluși în eșantion au crescut cu 7 % în cursul perioadei de anchetă. Pe baza rezultatelor verificărilor efectuate de Comisie, se pare că, având în vedere presiunea din ce în ce mai mare a importurilor la prețuri scăzute, morarii din Uniune incluși în eșantion au decis, atunci când este posibil, să își concentreze vânzările pe cantități mai mici de orez Indica semialbit și albit și să se axeze pe produsele de marcă, în loc să vândă distribuitorilor sub marcă proprie.
                  
               
                     (56)
                  
                  
                     Prin modificarea gamei lor originale de produse, morarii din Uniune au reușit astfel să mențină un grad stabil de rentabilitate, în detrimentul cotei lor de piață, care a scăzut dramatic. Cu toate acestea, este posibil ca modificarea gamei de produse să fi fost utilă mai ales în 2015/2016 (când rentabilitatea a crescut chiar), dar în 2016/2017 nivelul profitului a scăzut din nou. Într-o situație în care prețurile de import s-au dovedit a subcota în mod semnificativ prețurile din Uniune în 2016/2017 (cu 22 % și, respectiv, 43 %), această strategie nu poate fi decât o soluție pe termen scurt. În viitorul apropiat, morarii se vor confrunta cu presiuni din ce în ce mai mari din partea prețurilor de import scăzute. Într-adevăr, Cambodgia a trecut deja parțial de la vânzările în vrac la vânzările de produse mici ambalate care sunt vândute la nivelul comercianților cu amănuntul. Acest canal de vânzări este mai profitabil decât vânzările în vrac și este probabil că Cambodgia va vinde din ce în ce mai mult și va concura într-o măsură din ce în ce mai mare cu industria din Uniune la acest nivel, inclusiv pe piețele de nișă.
                  
               
                     (57)
                  
                  
                     În ceea ce privește rentabilitatea, aceasta a rămas la un nivel relativ stabil, dar scăzut, întrucât creșterea prețului a putut compensa pierderea volumului. Un nivel de rentabilitate de 1 %-2 % este, de asemenea, cu mult sub nivelul de 6 %, care este considerat nivelul adecvat de rentabilitate necesar pentru a acoperi costurile și investițiile totale, cercetarea și dezvoltarea (C&D) și inovarea.
                  
               
                     (58)
                  
                  
                     În urma comunicării constatărilor, o parte a solicitat informații suplimentare cu privire la procentul de 6 % menționat în considerentul de mai sus. Odată cu modernizarea instrumentelor de apărare comercială ale UE în 2018, legislația respectivă a prevăzut că, atunci când se calculează marja de prejudiciu, nivelul de profit așteptat în condiții normale de concurență nu va fi mai mic de 6 % (7). Această valoare de referință utilizată în anchetele în domeniul apărării comerciale este relevantă, de asemenea, în cadrul unei anchete de salvgardare. Acesta este motivul pentru care Comisia a utilizat această valoare de referință și în acest caz.
                  
               
                     (59)
                  
                  
                     Este dificil să se evalueze capacitatea de producție a industriei din Uniune pentru produsele similare, și anume orezul Indica, deoarece industria de prelucrare poate utiliza capacitatea sa pentru a procesa atât orezul Indica, cât și orezul Japonica, indiferent dacă acesta este importat sau cultivat în Uniune. În plus, nu sunt disponibile date macro (a se vedea mai sus). Pe baza eșantionului, utilizarea capacității, astfel cum se arată mai jos, a scăzut de la 22 % la 14 %. Aceste procente pot părea relativ scăzute, deoarece se bazează pe o comparație între producția produsului similar (orez Indica) și capacitatea de producție instalată pentru toate tipurile de orez.
                     
                                  
                              
                              
                                 2012/2013
                              
                              
                                 2013/2014
                              
                              
                                 2014/2015
                              
                              
                                 2015/2016
                              
                              
                                 2016/2017
                              
                           
                                 Rata de utilizare a capacității (%)
                              
                              
                                 22,1
                              
                              
                                 21,1
                              
                              
                                 19,0
                              
                              
                                 13,0
                              
                              
                                 14,0
                              
                           
                                 
                                    Indice (2012/13 = 100)
                                 
                              
                              
                                 
                                    100
                                 
                              
                              
                                 
                                    96
                                 
                              
                              
                                 
                                    86
                                 
                              
                              
                                 
                                    59
                                 
                              
                              
                                 
                                    64
                                 
                              
                           
                                 
                                    Surse: Răspunsuri la chestionar.
                              
                           
               3.4.4.   Concluzie
         
         
                     (60)
                  
                  
                     În concluzie, situația industriei din Uniune s-a deteriorat din punct de vedere economic. În timp ce importurile din Cambodgia și Myanmar/Birmania au crescut substanțial în termeni absoluți, industria din Uniune a pierdut aproximativ 6 % din cota de piață în favoarea Myanmar/Birmania și 10 % în favoarea Cambodgiei. De asemenea, industria din Uniune a fost supusă unei subcotări importante a prețurilor de 22 % și, respectiv, 43 %. Producția în Uniune a scăzut în continuare cu 38 %. Prin urmare, în cursul perioadei de anchetă, dificultățile economice s-au materializat, în principal, în ceea ce privește volumul. Morarii din Uniune au decis să nu își micșoreze nivelul prețurilor în pofida concurenței cu importurile la prețuri scăzute și au menținut un anumit nivel de profit. Acolo unde a fost posibil, morarii din Uniune au decis efectiv să își modifice gama de produse și să se concentreze pe segmente de nișă și pe produse de marcă pentru a-și menține nivelul de profit, în pofida scăderii volumului vânzărilor și al producției. Aceasta este însă doar o soluție temporară, întrucât importurile din Cambodgia și din Myanmar/Birmania au trecut deja, chiar dacă doar într-o măsură limitată, de la vânzările în vrac la vânzările în ambalaje mici, concurând așadar cu industria din Uniune și la nivelul comerțului cu amănuntul. Se așteaptă ca ambele țări să-și mărească importurile la prețuri scăzute pe acest canal de vânzări mai profitabil și, de asemenea, să concureze pe piețe de nișă și de produse de marcă, cu consecințe negative, de asemenea, pentru situația financiară a industriei din Uniune.
                  
               4.   LEGĂTURA DE CAUZALITATE
         
         
                     (61)
                  
                  
                     Comisia a stabilit existența unei legături de cauzalitate între, pe de o parte, volumul importurilor produsului în cauză și, pe de altă parte, dificultățile grave ale morarilor din Uniune, pe baza elementelor indicate în cele ce urmează. Comisia a analizat, de asemenea, dacă dificultățile grave nu pot fi atribuite altor factori decât importurile și prețurile.
                  
               4.1.   Efectele importurilor din Cambodgia și Myanmar/Birmania
         
         
                     (62)
                  
                  
                     Graficul de mai jos stabilește în mod clar o coincidență în timp între importurile din Cambodgia și Myanmar/Birmania și situația industriei din Uniune, evidențiată printr-o pierdere substanțială a cotelor de piață, care cauzează dificultăți grave morarilor din Uniune.
                     Cambodgia/Myanmar/Birmania
                     UE
                     2015/2016
                     2014/2015
                     2013/2014
                     2012/2013
                     2016/2017
                     Cote de piață
                     70,0 %
                     60,0 %
                     50,0 %
                     40,0 %
                     30,0 %
                     20,0 %
                     10,0 %
                     0,0 %
                     
                                 
                                    Sursă:
                                 
                              
                              Eurostat și datele compilate de Comisie pe baza datelor primite de la statele membre.
                           
               
                     (63)
                  
                  
                     Comisia consideră că importurile din Cambodgia și Myanmar/Birmania au provocat, de asemenea, în mod individual dificultăți grave. Într-adevăr, atât importurile din Cambodgia, cât și cele din Myanmar/Birmania au crescut individual ca volum absolut (cu 53 % și, respectiv, cu peste 2 000 %), precum și în ceea ce privește cota de piață (cu 9,7 puncte procentuale și, respectiv, 6,1 puncte procentuale). În plus, atât importurile din Cambodgia, cât și cele din Myanmar/Birmania au subcotat, în mod individual, prețul Uniunii (cu aproximativ 22 % și, respectiv, 43 %). Prin urmare, se poate concluziona că importurile atât din Cambodgia, cât și din Myanmar/Birmania au provocat, de asemenea, dificultăți grave industriei din Uniune.
                  
               
                     (64)
                  
                  
                     Expansiunea rapidă a importurilor din Cambodgia și Myanmar/Birmania se explică prin nivelul scăzut al prețurilor acestora, care subcotează în mod semnificativ prețurile industriei din Uniune. Orezul Indica este un produs sensibil la prețuri, mai ales că, în general, consumatorii nu fac diferența între produsele din Uniune și produsele importate. Pentru consumatorii care cumpără orez de la comercianții cu amănuntul, originea orezului este în mare parte necunoscută. Aceasta se întâmplă în special atunci când orezul este vândut sub marcă proprie, și anume marca comerciantului cu amănuntul. Prin furnizarea orezului la un preț foarte scăzut, astfel cum este ilustrat de nivelurile subcotării menționate în considerentul 33, Cambodgia și Myanmar/Birmania au reușit să-și extindă în mod semnificativ și rapid exporturile de orez pe piața Uniunii. În plus, Cambodgia – care exporta mai ales orez în vrac pentru prelucrare ulterioară în Uniune – comercializează din ce în ce mai mult orez ambalat direct către comercianții cu amănuntul din Uniune, ceea ce cauzează o presiune suplimentară asupra prețurilor și concurență la nivelul morarilor din Uniune.
                  
               4.2.   Alți factori
         
         
                     (65)
                  
                  
                     Au fost evaluați, de asemenea, alți factori care este posibil să fi contribuit la dificultățile grave suferite de industria din Uniune.
                  
               4.2.1.   Importurile din alte țări terțe
         
         
                     (66)
                  
                  
                     Importurile din alte țări terțe au crescut, de asemenea, în cursul perioadei de anchetă de la 23 % la 29,3 % (+ 6,3 %) în ceea ce privește cota de piață.
                     
                                 Cota de piață (%)
                              
                              
                                 2012/2013
                              
                              
                                 2013/2014
                              
                              
                                 2014/2015
                              
                              
                                 2015/2016
                              
                              
                                 2016/2017
                              
                           
                                 
                                    Uniunea Europeană
                                 
                              
                              
                                 
                                    61,4
                                 
                              
                              
                                 
                                    54,8
                                 
                              
                              
                                 
                                    46,7
                                 
                              
                              
                                 
                                    40,5
                                 
                              
                              
                                 
                                    39,3
                                 
                              
                           
                                 Cambodgia
                              
                              
                                 15,4
                              
                              
                                 20,0
                              
                              
                                 23,1
                              
                              
                                 28,8
                              
                              
                                 25,1
                              
                           
                                 Myanmar
                              
                              
                                 0,2
                              
                              
                                 2,5
                              
                              
                                 4,8
                              
                              
                                 3,5
                              
                              
                                 6,3
                              
                           
                                 
                                    Cambodgia și Myanmar/Birmania
                                 
                              
                              
                                 
                                    15,6
                                 
                              
                              
                                 
                                    22,5
                                 
                              
                              
                                 
                                    27,9
                                 
                              
                              
                                 
                                    32,3
                                 
                              
                              
                                 
                                    31,4
                                 
                              
                           
                                 Thailanda
                              
                              
                                 12,2
                              
                              
                                 11,5
                              
                              
                                 11,8
                              
                              
                                 12,9
                              
                              
                                 13,8
                              
                           
                                 India
                              
                              
                                 4,7
                              
                              
                                 4,0
                              
                              
                                 5,8
                              
                              
                                 6,8
                              
                              
                                 7,3
                              
                           
                                 Pakistan
                              
                              
                                 2,5
                              
                              
                                 2,9
                              
                              
                                 3,3
                              
                              
                                 3,3
                              
                              
                                 3,2
                              
                           
                                 Alte țări
                              
                              
                                 3,7
                              
                              
                                 4,4
                              
                              
                                 4,5
                              
                              
                                 4,3
                              
                              
                                 5,1
                              
                           
                                 
                                    Toate celelalte țări împreună (cu excepția Cambodgiei și Myanmar/Birmania)
                              
                              
                                 
                                    23,0
                                 
                              
                              
                                 
                                    22,8
                                 
                              
                              
                                 
                                    25,4
                                 
                              
                              
                                 
                                    27,3
                                 
                              
                              
                                 
                                    29,3
                                 
                              
                           
                                 
                                    Sursă: Eurostat.
                              
                           
               
                     (67)
                  
                  
                     Chiar dacă importurile din alte țări terțe pot explica parțial scăderea cotelor de piață ale Uniunii, majorarea cotei de piață a țărilor respective, chiar în mod cumulativ, este mult mai limitată decât cea a Cambodgiei și Myanmar/Birmania (+ 15 %).
                  
               
                     (68)
                  
                  
                     În plus și cel mai important, astfel cum se arată în tabelul de mai jos, prețurile medii ponderate ale altor importuri în cursul perioadei de anchetă sunt mult mai mari decât cele ale importurilor din Cambodgia și Myanmar/Birmania și decât cele ale Uniunii (8). Comparând prețul importurilor din Thailanda cu cele din Myanmar/Birmania, se observă o diferență de preț de 85 %. Atunci când se compară prețurile importurilor din India cu cele din Cambodgia, diferența de preț este de 72 %. Aceasta consolidează, de asemenea, concluzia de mai sus că prețurile mai mici au permis Myanmar/Birmania și Cambodgiei să își extindă rapid exporturile în Uniune în cursul perioadei de anchetă.
                     
                                  
                              
                              
                                 2012/2013
                              
                              
                                 2013/2014
                              
                              
                                 2014/2015
                              
                              
                                 2015/2016
                              
                              
                                 2016/2017
                              
                           
                                 Uniunea Europeană
                              
                              
                                 667,3
                              
                              
                                 649,5
                              
                              
                                 693,3
                              
                              
                                 728,3
                              
                              
                                 711,5
                              
                           
                                 Cambodgia
                              
                              
                                 588,4
                              
                              
                                 512,8
                              
                              
                                 562,6
                              
                              
                                 547,4
                              
                              
                                 552,2
                              
                           
                                 Myanmar
                              
                              
                                 420,0
                              
                              
                                 366,5
                              
                              
                                 414,7
                              
                              
                                 410,1
                              
                              
                                 405,4
                              
                           
                                 Thailanda
                              
                              
                                 946,7
                              
                              
                                 863,5
                              
                              
                                 896,8
                              
                              
                                 825,7
                              
                              
                                 751,1
                              
                           
                                 India
                              
                              
                                 925,7
                              
                              
                                 1 054,1 
                              
                              
                                 1 061,0 
                              
                              
                                 893,0
                              
                              
                                 949,2
                              
                           
                                 Pakistan
                              
                              
                                 924,3
                              
                              
                                 999,7
                              
                              
                                 996,0
                              
                              
                                 846,3
                              
                              
                                 926,3
                              
                           
                                 
                                    Sursă: Eurostat și răspunsurile la chestionar.
                              
                           
               4.2.2.   Dificultăți structurale în sectorul orezului din Italia
         
         
                     (69)
                  
                  
                     În informațiile prezentate la deschiderea anchetei, Federația Cambodgiană a Orezului a susținut că dificultățile din sectorul orezului din Italia sunt, în general, mai grave decât în restul Uniunii și, prin urmare, nu pot fi atribuite doar creșterii importurilor.
                  
               
                     (70)
                  
                  
                     Răspunsurile la chestionar și verificarea au arătat într-adevăr că situația industriei din Uniune este mai gravă în Italia decât în Spania. Aceasta se datorează parțial faptului că piața orezului din Spania este organizată în mod diferit și, prin urmare, este mai rezistentă în ceea ce privește oferta și cererea, precum și în ceea ce privește prețurile. Cu toate acestea, Comisia a efectuat o anchetă la nivelul întregii Uniuni bazată pe situația industriei globale din Uniune și pe baza unui eșantion reprezentativ. Ancheta a arătat – astfel cum s-a explicat mai sus – că există dificultăți generale pentru industria din Uniune.
                  
               4.2.3.   Importurile de „orez nedecorticat” din Guyana
         
         
                     (71)
                  
                  
                     De asemenea, părțile interesate au susținut că importurile sporite de orez din Guyana au contribuit la dificultățile grave. Orezul importat din Guyana nu este albit (acesta constă din așa-numitul „orez nedecorticat”) și, prin urmare, nu intră în domeniul de aplicare al anchetei și nu este inclus în statisticile de import menționate anterior, nefiind relevant în cazul de față.
                  
               4.2.4.   Exporturile efectuate de industria din Uniune
         
         
                     (72)
                  
                  
                     Guvernul cambodgian a susținut că unul dintre aspectele care au fost trecute cu vederea în contextul legăturii de cauzalitate este orientarea către export a industriei din Uniune. Această afirmație nu a fost însă justificată și, chiar dacă exporturile au crescut, într-adevăr, de la 3 % din producția totală la 7 % din producția totală în cursul perioadei de anchetă, acestea reprezintă totuși o proporție foarte mică din producția Uniunii. În plus, creșterea exporturilor (+ 11 000 de tone) este mult mai mică decât creșterea importurilor din Cambodgia și Myanmar/Birmania (+ 147 000 de tone).
                  
               4.2.5.   Reducerea producției de orez Indica se datorează creșterii producției de orez Japonica
         
         
                     (73)
                  
                  
                     Guvernul Cambodgiei a susținut, de asemenea, că producția de orez Indica din Uniune nu a fost afectată de importuri, ci este pur și simplu supusă unei schimbări ciclice între orezul Japonica și cel Indica, pe baza deciziei cultivatorilor din Uniune.
                  
               
                     (74)
                  
                  
                     Este adevărat că cultivatorii pot schimba producția între orezul Indica și cel Japonica. O astfel de schimbare se bazează totuși pe considerente economice, incluzând cererea și prețul pieței. În acest context, ancheta a confirmat că, atunci când s-au confruntat cu o concurență sporită din partea importurilor la prețuri scăzute de orez Indica, unii cultivatori nu au avut altă alternativă decât să treacă la producția de orez Japonica. Prin urmare, aceasta nu este nici o schimbare ciclică, nici o alegere deliberată, ci un act de autoapărare. Pe termen mediu, aceasta nu este nici o opțiune viabilă, deoarece schimbarea producției de la Indica la Japonica a provocat, la rândul său, un surplus de orez Japonica pe piață și o presiune asupra prețului pentru acest tip de orez. Prin urmare, fermierii se află, în general, într-o situație dificilă.
                  
               
                     (75)
                  
                  
                     Cu toate acestea, argumentul de mai sus are o relevanță limitată, întrucât industria din Uniune este formată din morari de orez și nu din cultivatori, care sunt furnizori de materii prime.
                  
               4.2.6.   Concluzie privind legătura de cauzalitate
         
         
                     (76)
                  
                  
                     Comisia a stabilit o legătură de cauzalitate între dificultățile grave suferite de industria din Uniune și importurile din Cambodgia și Myanmar/Birmania. În plus, Comisia a identificat factori care au contribuit, de asemenea, la aceste dificultăți. Aceștia sunt, în special, importurile din țări terțe și importurile de orez nedecorticat din Guyana. Cu toate acestea, nu s-a constatat că acești factori atenuează legătura de cauzalitate, nici măcar atunci când se iau în considerare posibilele lor efecte combinate. În consecință, se pare că orice impact al factorilor menționați anterior asupra situației industriei din Uniune nu atenuează legătura dintre volumul și prețurile importurilor din Cambodgia și Myanmar/Birmania, pe de-o parte și dificultățile grave suferite de industria din Uniune, pe de altă parte.
                  
               5.   CONCLUZII ȘI ADOPTAREA MĂSURILOR
         
         
                     (77)
                  
                  
                     Se concluzionează că orezul Indica din Cambodgia și din Myanmar/Birmania este importat în volume și la prețuri care cauzează dificultăți grave industriei din Uniune și, prin urmare, măsurile de salvgardare sunt justificate.
                  
               
                     (78)
                  
                  
                     În conformitate cu articolul 22 alineatul (1) din Regulamentul SGP, ar trebui reintroduse, prin urmare, taxele vamale din Tariful vamal comun, în valoare de 175 EUR/tonă.
                  
               
                     (79)
                  
                  
                     În temeiul articolului 28 din Regulamentul SGP, măsurile de salvgardare ar trebui reintroduse pentru atât timp cât este necesar pentru a contracara deteriorarea situației economice și financiare a morarilor din Uniune. Cu toate acestea, perioada de reintroducere nu poate depăși trei ani, cu excepția cazului în care aceasta este prelungită, în cazuri justificate în mod corespunzător.
                  
               
                     (80)
                  
                  
                     Comisia consideră că, în cazul de față, ar trebui introduse măsuri pentru o perioadă de trei ani, pentru a permite industriei din Uniune să se redreseze pe deplin de pe urma efectelor importurilor din Cambodgia și Myanmar/Birmania.
                  
               
                     (81)
                  
                  
                     Cu toate acestea, Comisia consideră că măsurile de salvgardare ar trebui să fie liberalizate progresiv în această perioadă, din motivele prezentate în cele ce urmează.
                  
               
                     (82)
                  
                  
                     Regulamentul SGP are ca obiectiv principal sprijinirea țărilor în curs de dezvoltare în eforturile lor de a reduce sărăcia și de a promova buna guvernanță și dezvoltarea durabilă, ajutându-le să genereze în special locuri de muncă, industrializare și venituri suplimentare prin comerțul internațional. Regimul special „Totul în afară de arme” („Everything But Arms” – EBA), prevăzut în Regulamentul SGP, sprijină țările cele mai sărace și mai slab dezvoltate din lume să valorifice oportunitățile comerciale. Aceste țări au în mare parte un profil economic similar. Ele sunt vulnerabile din cauza bazei de export reduse și nediversificate și, prin urmare, beneficiază de anumite protecții în temeiul Regulamentului SGP, cum ar fi, de exemplu, scutirea de la graduarea produselor și de la aplicarea măsurilor de salvgardare automate.
                  
               
                     (83)
                  
                  
                     Prin urmare, Comisia a considerat că, în principiu, este justificată o reducere progresivă a nivelului taxei în cursul perioadei de trei ani, astfel cum este prezentată mai jos, pentru beneficiarii EBA.
                  
               
                     (84)
                  
                  
                     De asemenea, o reducere progresivă ar fi suficientă pentru a contracara deteriorarea situației economice și/sau financiare a morarilor din Uniune. Pe de altă parte, Cambodgia și Myanmar/Birmania nu s-ar confrunta cu taxele integrale pe tot parcursul celor trei ani (ceea ce ar face mai dificile exporturile), ci ar putea treptat să crească exporturile de orez Indica către Uniune.
                  
               
                     (85)
                  
                  
                     În consecință, se prevede următoarea reintroducere a taxei vamale pentru o perioadă de trei ani:
                     
                                  
                              
                              
                                 anul 1
                              
                              
                                 anul 2
                              
                              
                                 anul 3
                              
                           
                                 Taxa vamală (EUR/tonă)
                              
                              
                                 175
                              
                              
                                 150
                              
                              
                                 125
                              
                           
               
                     (86)
                  
                  
                     Taxa vamală prevăzută de Tariful vamal comun aplicată în prezent în valoare de 175 EUR/tonă poate face obiectul unor ajustări în sensul reducerii în conformitate cu articolul 180 din Regulamentul (UE) nr. 1308/2013 al Parlamentului European și al Consiliului (9). Prin urmare, în cazul în care – ca urmare a acestor ajustări – taxele vamale prevăzute de Tariful vamal comun aplicate ar deveni mai mici decât taxele menționate în considerentul 85, acestea din urmă ar trebui aliniate astfel încât să nu depășească taxa vamală prevăzută de Tariful vamal comun aplicată în orice moment în perioada de aplicare a măsurilor. Prin urmare, măsurile de salvgardare aplicabile constau în taxa cea mai mică dintre taxele vamale ajustate și taxa aplicabilă menționată în considerentul 85.
                  
               
                     (87)
                  
                  
                     În sfârșit, în scopul de a asigura securitatea juridică pentru importatorii produselor în cauză, diferite părți interesate au solicitat ca produsele care se află deja în drum spre Uniune să nu facă obiectul măsurilor menționate anterior. În conformitate cu practicile sale actuale în procedurile de salvgardare, Comisia consideră că o astfel de „clauză de expediere” este într-adevăr justificată în cazul de față și, prin urmare, solicitarea a fost acceptată.
                  
               
                     (88)
                  
                  
                     Măsurile prevăzute de prezentul regulament sunt conforme cu avizul Comitetului pentru preferințe generalizate menționat la articolul 39 alineatul (3) din Regulamentul (UE) nr. 978/2012,
                  
               ADOPTĂ PREZENTUL REGULAMENT:
         
            Articolul 1
            
               (1)   Taxele prevăzute de Tariful vamal comun sunt reintroduse temporar la importurile de orez Indica originare din Cambodgia și Myanmar/Birmania și încadrate în prezent la codurile NC 1006 30 27, 1006 30 48, 1006 30 67 și 1006 30 98.
            
            
               (2)   Taxa aplicabilă în EUR pe tonă de produs descris la alineatul (1) este de 175 pentru primul an, 150 pentru cel de al doilea an și 125 pentru cel de al treilea an de la data intrării în vigoare a prezentului regulament.
            
            
               (3)   În cazul în care Comisia ajustează taxa prevăzută de Tariful vamal comun în temeiul articolului 180 din Regulamentul (UE) nr. 1308/2013, taxa vamală menționată la alineatul (2) ar trebui stabilită la nivelul cel mai mic dintre taxa prevăzută de Tariful vamal comun ajustată și taxa vamală menționată la alineatul (2).
            
         
         
            Articolul 2
            Importurile de produse menționate la articolul 1 care se află deja în drum spre Uniune la data intrării în vigoare a prezentului regulament, cu condiția ca destinația acestor produse să nu poată fi modificată, nu sunt supuse taxei menționate la articolul 1 alineatul (2).
         
         
            Articolul 3
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 16 ianuarie 2019.
            
               
                  Pentru Comisie
               
               
                  Președintele
               
               Jean-Claude JUNCKER
            
         
         
            (1)  JO L 303, 31.10.2012, p. 1.
         
            (2)  JO C 100, 16.3.2018, p. 30.
         
            (3)  Regulamentul delegat (UE) nr. 1083/2013 al Comisiei din 28 august 2013 de stabilire a normelor referitoare la procedura de retragere temporară a preferințelor tarifare și de adoptare a măsurilor de salvgardare cu caracter general, în conformitate cu Regulamentul (UE) nr. 978/2012 al Parlamentului European și al Consiliului de aplicare a unui sistem generalizat de preferințe tarifare (JO L 293, 5.11.2013, p. 16).
         
            (4)  Au fost trimise chestionare și s-au efectuat vizite de verificare la sediile următorilor cultivatori: Laguna de Santaolalla S.L., Spania, Vercellino Flavio e Paolo S.S., Italia, Coppo e Garrione Societa 'Agricola S.S., Italia, Maro Giovanni, Paolo e Pietro, Italia, precum și Locatelli Francesco, Italia.
         
            (5)  Aceste părți interesate au fost Haudecoeur, Amru Rice, guvernul Cambodgiei și Federația Orezului din Myanmar/Birmania (MRF).
         
            (6)  Datele sunt disponibile publicului pe pagina de internet Europa: https://ec.europa.eu/agriculture/cereals/trade_en
         
            (7)  Regulamentul (UE) 2018/825 al Parlamentului European și al Consiliului din 30 mai 2018 de modificare a Regulamentului (UE) 2016/1036 privind protecția împotriva importurilor care fac obiectul unui dumping din partea țărilor care nu sunt membre ale Uniunii Europene și a Regulamentului (UE) 2016/1037 privind protecția împotriva importurilor care fac obiectul unor subvenții din partea țărilor care nu sunt membre ale Uniunii Europene (JO L 143, 7.6.2018, p. 1).
         
            (8)  Aceste prețuri nu includ costurile ulterioare importului, nici costurile de transport.
         
            (9)  Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (JO L 347, 20.12.2013, p. 671).